Diari Oficial de la Generalitat Valenciana


Sumari del DOGV 5115, del 17-10-2005 (2005/11504)

RESOLUCIÓ de 21 de setembre de 2005, de la Conselleria de Territori i Habitatge, sobre la declaració d'àrea de rehabilitació del centre històric de Castellfort (Castelló).
---------------------------------------------------------------------------------------------------------------------------------------------------------------------------

### Dades del document

Número de DOGV
:   5115

Data del DOGV
:   17-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11382


Data del document
:   21-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Castellfort
    * protecció del patrimoni
    * pla d'urbanisme
    * renovació urbana
    * patrimoni arquitectònic

RESOLUCIÓ de 21 de setembre de 2005, de la Conselleria de Territori i Habitatge, sobre la declaració d'àrea de rehabilitació del centre històric de Castellfort (Castelló). [2005/X11273]
  
Antecedents de fet
  
Primer. L'11 de març de 2005 va entrar en el Registre de la Conselleria de Territori i Habitatge l'escrit i diversa documentació complementària de l'Ajuntament de Castellfort per a la sol·licitud de la declaració d'àrea de rehabilitació del centre històric de la localitat. Aquesta documentació va ser aprovada pel ple en sessió celebrada el 14 de febrer de 2005.
  
Segon. El centre històric de Castellfort no té antecedents com a àrea de rehabilitació. L'edificació predominant són habitatges unifamiliars entre mitgeres de tipologia tradicional, de planta baixa i dues altures, amb buits verticals i coberta de teula àrab amb ràfecs formats per 2 o 3 filades volades de rajola, i murs de maçoneria en la seua majoria sense esquerdejar i emblanquinats directament.
  
Així mateix, hi ha diversos edificis o conjunts arquitectònics com l'església parroquial (1725-1734), la casa del Marqués de Castellfort i la Casa Consistorial.
  
Tercer. La població total de Castellfort és d'aproximadament 220 habitants. La superfície de l'àrea proposada suposa aproximadament un 85% respecte del total del sòl urbà de la localitat.
  
Quart. Per a promoure la rehabilitació i la regeneració del centre històric l'Ajuntament de Castellfort té previst adoptar com a mesures específiques per a incentivar i ordenar la rehabilitació en l'àmbit de l'àrea proposada la següent:
  
- Bonificació del 50% en llicències d'obres en les actuacions de rehabilitació que es realitzen dins de l'àrea.
  
Cinquè. L'Ajuntament de Castellfort compta actualment amb Pla general d'ordenació urbana aprovat definitivament l'any 2000, substituint així les normes subsidiàries, insuficients per a escometre les iniciatives urbanístiques i rehabilitadores.
  
Sisè. El 8 d'abril de 2005 s'emet un informe del Servei Territorial d'Habitatge i Projectes Urbans, en el qual s'informa que la delimitació de l'àrea proposada no es considera homogènia ni coherent, ja que, l'àmbit proposat per l'Ajuntament inclou construccions relativament recents, com també solars sense edificar. Per això, es proposa una nova delimitació de l'àrea, que és conforme i adequada per a la declaració d'àrea de rehabilitació a centre històric segons el que establix l'article 59 del Decret 92/2002, de 30 de maig, i en l'article 40 de l'Ordre de 15 de novembre de 2002, sobre el desenvolupament i la tramitació de les mesures de finançament d'actuacions protegides en matèria d'habitatge i sòl per al període 2002-2005.
  
Setè. El 20 de setembre de 2005 s'emet un informe de l'Àrea d'Habitatge i Projectes Urbans en què es conclou «que es reunixen els requisits especificats en el Decret 92/2002 per a declarar àrea de rehabilitació».
  
Vuitè. El 20 de setembre de 2005, el director general d'Habitatge i Projectes Urbans proposa la Resolució sobre la Declaració d'àrea de rehabilitació del centre històric de Castellfort.
  
Fonaments de dret
  
Primer. Conforme al que establix l'article 59.3 del Decret 92/2002, de 30 de maig del Govern Valencià sobre actuacions protegides en matèria d'habitatge i sòl per al període 2002/2005 es consideren criteris preferents per a la declaració d'àrees de rehabilitació a centres històrics:
  
a) Que la zona posseïsca interés històric, urbanístic, arquitectònic i ambiental, o que estiga declarada o incoada com a bé d'interés cultural amb la classificació de conjunt històric.
  
b) Que es tracte dels cascos antics de municipis o nuclis de població de menys de 2000 habitants.
  
Segon. Segons el parer d'aquesta Conselleria ambdues circumstàncies es complixen ja que, a més de disposar de planejament adequat, antecedent de fet cinqué, es tracta d'un municipi de menys de 2000 habitants, antecedent de fet tercer.
  
Tercer. En l'article 59.5 del Decret 92/2002 s'indica que la declaració d'àrees de rehabilitació a centres històrics es realitzarà mitjançant una Resolució del conseller d'Obres Públiques, Urbanisme i Transports.
  
Quart. En els articles 39 i 40 de l'Ordre de 15 de novembre de 2002 del conseller d'Obres Públiques, Urbanisme i Transports sobre el desenvolupament i la tramitació de les mesures de finançament d'actuacions protegides en matèria d'habitatge i sòl per al període 2002-2005 es regula la documentació necessària per a declarar àrea de rehabilitació i es troba la presentada per l'ajuntament adequada a aquesta.
  
Cinquè. Per mitjà del Decret 131/2004, de 27 d'agost, del Consell de la Generalitat, es van determinar el nombre i la denominació de les conselleries en què s'organitza l'administració de la Generalitat.
  
En el Decret 8/2004, de 3 de setembre, del president de la Generalitat es van assignar les competències en matèria d'habitatge a la nova Conselleria de Territori i Habitatge.
  
En el Decret 133/2004 de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, s'establixen que les funcions en matèria de plans d'habitatge, rehabilitació, accions concertades relatives a habitatge i règim jurídic serà exercida per la Direcció General d'Habitatge i Projectes urbans, que pertany a la Conselleria de Territori i Habitatge.
  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú, el Decret 92/2002, de 30 de maig, del Govern Valencià sobre mesures de finançament d'actuacions protegides en matèria d'habitatge i sòl del període 2002-2005, l'informe tècnic de l'Àrea d'Habitatge i Projectes Urbans com també la resta de legislació de general i pertinent aplicació, resolc:
  
Primer. Declarar àrea de rehabilitació el centre històric de Castellfort, la delimitació del qual es fixa en el plànol adjunt. Aquesta ha de quedar inserida en uns cartells indicatius segons el Manual d'Identitat Visual Corporativa que ha de col·locar l'Ajuntament segons instruccions d'aquesta Conselleria.
  
Segon. Considerar d'aplicació les ajudes establides per l'article 59 del Decret 92/2002, de 30 de maig, del Govern Valencià per a les actuacions protegides que s'efectuen en aquest àmbit.
  
Contra la present resolució que posa fi a la via administrativa, es pot interposar recurs contenciós administratiu, davant el Jutjat contenciós administratiu de València, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
  
Tot això, sense perjudici que puga exercir qualsevol altre recurs que estime oportú.
  
València, 21 de setembre de 2005.- El conseller: Rafael Blasco Castany.